Diari Oficial de la Generalitat Valenciana


Sumari del DOGV 9474, del 21-11-2022 (2022/10477)

Informació pública del procediment de declaració d'incompliment del deure d'edificar i règim d'edificació forçosa sobre el solar situat al carrer de Guillem Sorolla, número 5 (E 60842 8320 24).
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9474

Data del DOGV
:   21-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/10669


Data del document
:   10-11-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública del procediment de declaració d'incompliment del deure d'edificar i règim d'edificació forçosa sobre el solar situat al carrer de Guillem Sorolla, número 5 (E 35085 7060 24). [2022/10236]  
De conformitat amb el que es disposa en l'article 194 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, l'ordre d'edificació se sotmetrà a informació pública pel termini d'un mes anunciant-se en el Diari Oficial de la Generalitat Valenciana i en un periòdic de la província d'àmplia difusió, i s'haurà de notificar simultàniament o prèviament de manera expressa a la propietat i als titulars de drets reals, per la qual cosa es fa públic el següent:  
La tinenta d'alcalde de Manteniment i Obres d'Infraestructura/Planificació i Gestió Urbana/Relacions Institucionals/Envelliment Actiu, en virtut de delegació conferida per Resolució 208 de 15 de juliol de 2022, ha dictat la Resolució GL- 6090 de data 4 de novembre de 2022, que en la seua part dispositiva diu el següent:  
  
Primer. Desestimar les al·legacions presentades per la mercantil DIRAC, SA, representada per M. Teresa Vicente Ripoll, amb data de 21 d'octubre de 2022, sobre la base dels arguments continguts en el fonament de dret IV.  
  
Segon. Ordenar l'edificació als propietaris de la parcel·la situada al carrer Guillem Sorolla, 5, amb referència cadastral 5326406YJ2752E, per haver superat el termini de dos anys per a edificar indicat en l'article 188 del TRLOTUP, havent de sol·licitar llicència i prestar garantia en els termes previstos en l'apartat tercer.2 de la part dispositiva de la present proposta.  
Les condicions urbanístiques de la parcel·la l'edificació de la qual s'ordena són les indicades en l'informe de circumstàncies urbanístiques que hi ha en l'expedient, que es resumeixen en:  
\* Classificació del sòl: sòl urbà  
\* Zona ordenació estructural: CHP zona de conjunt històric protegit  
  
\* Qualificació del sòl. subzona d'ordenació detallada: THC trama històrica  
\* Gestió del sòl. Unitat d'execució: no es troba afectat per UE  
  
\* Àrea de qualificació d'usos i equipaments. Títol VI NU Àrea de qualificació d'ús residencial. Capítol I. Art. 6.7. NU predominança residencial. Art 6.8 NU  
\* Vigilància arqueològica. Àrea de vigilància arqueològica AVA-01  
\* Paisatge. Unitat de paisatge P005 Velluters  
\* Règim competencial. No es troba en àmbit d'especial transcendència la intervenció de la qual haja de ser autoritzada per la conselleria competent en matèria de cultura  
\* Règim urbanístic: altures permeses: V  
La parcel·la situada al carrer Guillem Sorolla, 5, amb referència cadastral 5326406YJ2752E es troba inscrita en el Registre de la Propietat núm. 3 de València, en la secció de Sant Vicent, com a finca núm. 1243, inscripció 8a, de data 23 de juliol de 2018, al tom 1267, llibre 107, foli 129.  
La present ordre d'edificació implica per si mateixa la inclusió en el Registre Municipal de Solars i Edificis a Rehabilitar; amb efectes merament declaratius i de publicitat, és a dir, qualsevol persona pot consultar el Registre i, per tant, tindre coneixement de l'ordre d'edificació que pesa sobre la propietat.  
En la inscripció en el Registre Municipal de Solars i Edificis a Rehabilitar es faran constar les circumstàncies abans esmentades, relatives a aquest solar.  
  
Tercer. Notificar a la persona propietària i altres titulars de drets reals, els qui, en el termini de dos mesos comptats des de la notificació, podran optar per:  
1. Realitzar les al·legacions que tinguen per convenient.  
2. Comprometre's a sol·licitar llicència en un termini màxim addicional i improrrogable d'altres dos mesos i efectivament a edificar, atorgant fiança del 5 % del cost de les obres mitjançant la presentació del preceptiu projecte bàsic d'edificació.  
3. Manifestar la seua voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en aquesta llei, en la modalitat de pagament de parts de l'edificació en règim de propietat horitzontal, això sense procedir a la declaració d'incompliment.  
  
Quart. Sotmetre la present ordre a informació pública pel termini d'un mes mitjançant anunci en el DOGV i en un periòdic de la província d'àmplia difusió.  
L'expedient es troba a la disposició dels interessats per al seu examen i consulta en el Servei de Gestió de Centre Històric, situat en la segona planta del pati B de l'edifici de Tabacalera, al carrer Amadeu de Savoia, 11, de València.  
  
Cinqué. Advertir que en el cas que no sol·liciten llicència i efectivament construïsquen o s'adherisquen a l'execució concertada, o si els informes tècnics i jurídics municipals impediren la concessió de la llicència, el procediment de declaració d'incompliment continuarà, amb les següents conseqüències de conformitat amb l'article 194.5.b del TRLOTUP, que amb caràcter general són els següents:  
1r. La inscripció en el Registre Municipal de Solars i Edificis a Rehabilitar.  
2n. Minoració de l'aprofitament fins a un 50 % de conformitat amb les previsions de l'art. 103.4 de la LOTUP.  
3r. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al Registre de la Propietat.  
  
Sisé. Als efectes previstos en els articles 179 i 194.3 del TRLOTUP, i una vegada notificats els propietaris, que s'inscriga l'immoble en el Registre Municipal de Solars i Edificis a Rehabilitar, i es comunique la present resolució al Registre de la Propietat.  
  
  
Seté. Donar trasllat de tot això als serveis de Llicències Urbanístiques d'Obres d'Edificació, Gestió Urbanística i Activitats.  
  
València, 10 de novembre de 2022.- El secretari de l'Àrea I: Manuel Latorre Hernández.